53.16% tal-Maltin bid-dritt tal-vot ivvutaw favur l-introduzzjoni tad-divorzju. Ċifra li ssorprendiet avolja l-IVA kienet kważi dejjem ftit fuq quddiem fis-sondaġġi li saru. Id-distakk fil-fatt kien ikbar milli kien mistenni. In-nies ivvutat favur is-solidarjeta ma min għandu żwieġ li ma rnexxiex. Ivvutat kontra l-imposizzjoni ta' valuri tradizjonali fuq kulħadd. Fuq kollox in-nies minkejja t-theddid ivvutat favur il-pluraliżmu tal-ideat u tal-valuri. Mhux kulħadd jaqbel ma dan. L-establishment insista li nibqgħu kif aħna. In-nies irrifjutat. L-adulti għandhom id-dritt li jieħdu d-deċiżjonijiet tagħhom. Ma tiddeċidix għalihom la l-Knisja u l-anqas l-istat. Għax il-pluraliżmu mhux biss għax-xandir. Id-dritt tal-għażla mhux biss għaċ-ċikkulata jew it-toothpaste.